ELŐTERJESZTÉS
Telki Község Önkormányzata Képviselő-testülete részére
[bookmark: _Hlk238552591]Tárgy: közterületi hulladékgyűjtők cseréje, a jelenlegi helyszínek átgondolása

A napirendet tárgyaló ülés dátuma: 			2026.09.07. 
A napirendet tárgyaló ülés: 	Pénzügyi, Településfejlesztési és Fenntarthatósági Bizottság, Képviselő-testület 
Előterjesztő: 						Bellon Erika, a PTFB külső tagja
Az előterjesztést készítette: 				Bellon Erika, a PTFB külső tagja	 
A napirendet tárgyaló ülés típusa: 			nyílt / zárt 
A napirendet tárgyaló ülés típusa:			rendes / rendkívüli
A határozat elfogadásához szükséges többség típusát: egyszerű / minősített 
A szavazás módja: 					nyílt / titkos

Előzmények, indokolás
A falu köztéri kukái nem fedelesek, a tartalmukat könnyen kifújja a szél. A kukák ürítését végző hivatali dolgozók arról számolnak be, hogy sokszor találkoznak a köztéri szemétgyűjtőkbe rakott, bezacskózott háztartási hulladékkal. Mindkét problémán segítene, ha a jelenleg használt edényeket – akár fokozatosan, több lépcsőben - lecserélnénk tetővel ellátott, szűkebb bedobónyílású edényekre. A típus kiválasztásánál emellett a könnyű, minél higiénikusabb üríthetőségre is ügyelni kell a hivatali munkavállalók védelmében. 
A kutyasétáltatás során felszedett és bezacskózott kutyaürüléket sokan az utcán hagyják. Bár a speciális közterületi kutyaürülékgyűjtő edények elhelyezését nem tartjuk kívánatosnak, szembe kell néznünk vele, hogy sokan a felvilágosító kampányok ellenére sem viszik haza a zacskózott ürüléket, az az utcákat szennyezi. Ezért felmerült, hogy kompromisszumként néhány közterületi kukát helyezzünk el a kutyasétáltatók által leginkább használt, nem központi fekvésű területeken. Ezek helyéről egyeztetni kell a kutyásétáltatási szokásokat ismerő lakosokkal. Egyúttal a kommunikációban hangsúlyozni kell, hogy a kívánatos megoldás továbbra is a bezacskózott kutyaürülék háztartási hulladékban való elhelyezése.
Mivel a közterületi kukák számának növelését (sem pedagógiai, sem költségvetési okokból) összességében nem tartjuk célnak, felmerülhet más pontokon a kevéssé kihasznált edények felszámolása, áthelyezése.

Határozati javaslat
Telki Község Önkormányzatának Képviselő-testülete úgy határoz, hogy:
1. az önkormányzat lecseréli a település közterületein jelenleg használt hulladékgyűjtőket. Az új edények legyenek 
· fedéllel ellátottak, 
· szűkebb bedobónyílásúak, 
· a minél higiénikusabban és egyszerűbben üríthetőek
· masszívak és tartósak.
2. Egyúttal úgy dönt, hogy néhány közterületi hulladékgyűjtő kerüljön elhelyezésre a kutyasétáltatók által leginkább használt, nem központi fekvésű területeken.
3. Ennek érdekében felkéri a Hivatalt a legmegfelelőbb modellek kiválasztására, valamint a teljes csere költségének megbecslésére.
4. Felkéri a Hivatalt, hogy mérje fel, hol célszerű a kutyasétáltatókat kiszolgáló új edények elhelyezése, és ez megoldható-e a hulladékgyűjtők számának növelése nélkül, a kevésbé használt edények megszüntetésével, vagy szükséges a hálózat bővítése.
5. A Képviselőtestület a fentiek ismeretében fog döntést hozni arról, hogy a csere egyszerre vagy több ütemben történjen meg, és biztosítja a költségvetési keretet a megvalósításhoz. 

Felelős: polgármester
Határidő: a hulladékgyűjtő-kínálat, a költségek és a helyszínek felmérésére 2026. szeptember 30., a csere első ütemének megvalósítására 2026. december 31.

